Նորքի բնակիչների հետ զրույցից պարզ դարձավ, որ թաղամասում այսօր էլ դեռ տրանսպորտի հետ կապված խնդիրներն առկա են, չնայած որ նախկին տարիների համեմատ երթուղայինների քանակն ավելացել է: Տրանսպորտին երկար սպասելու, ինչից հետո երբեմն ուղևորներով լցված տրանսպորտ նստել չկարողանալու խնդիր ունեցող բնակիչներն, այնուամենայնիվ, ճոպանուղու հավանական վերաբացման հարցում միակարծիք են` «չի վերակառուցվի»… Ասում են, թե դժվար է պատկերացնել մի կառույցի վերաբացումը, որի վերակառուցման և շահագործման վրա պահանջվող ծախսերը չեն արդարացնի արդյունքում ստացված եկամուտը և միաբերան նշում, որ անգամ վերականգնելու դեպքում 2004թ. դեպքից հետո ճոպանուղու անվտանգության ապահովության վրա վստահ չլինելով դժվար թե նորից օգտվել ցանկանան: